Im Chönigrych Ungarn hän d'Ungare nie de ganz Blatz brucht; eso isch's cho, dass sich zahlrychi Ywanderer z Ungarn nyderglo hän. Säll ßin vor allem Dütschi, Rumäne und Slawe gßi. In de Städt isch oft Dütsch gschwätzt und gschrybe worre; au durch d'Habsburger isch de Adeil vo de ungarische Bevölcherig immer witer zruckgange. Drum isch vor allem Dütsch e Bedrohig für s Ungarisch gßi, sodass Germanisme in vyle Redewändige und Usdrück z finde ßin (lüeg unde für Bispyle). Im 19. Johrhundert hän sich vyli Ywanderer dezüe entschyde, zum Ungarisch z wechsle, was relativ schnäll bassiert isch.